Dana Mall

«Dana Mall» («Дана Мол») — гандлёва-забаўляльны цэнтр у Мінску. Найбуйнейшы дзеючы ГЗЦ у Беларусі. Гісторыя Пабудаваны ў 2016 годзе ў рамках узвядзення жылога комплексу «Маяк Мінска». Праект рэалізаваны сумесным таварыствам з абмежаванай адказнасцю «Белинте-Роба», якое ўваходзіць у групу кампаній Dana Holdings. 2 лістапада 2016 года адкрыліся для пакупнікоў гіпермаркет гандлёвай сеткі Green і падземны паркінг. Урачыстая цырымонія адкрыцця ўсяго комплексу, у якой прынялі ўдзел кіраўнікі ўрадаў Беларусі і Сербіі Андрэй Кабякоў і Аляксандр Вучыч, адбылася 27 студзеня 2017 года. Апісанне Доўгі чырвона-зялёны фасад «Дана Мол» з крывалінейнай паверхняй выцягнуты ўздоўж праспекта Незалежнасці. Трохпавярховы гандлёва-забаўляльны цэнтр, маючы агульную плошчу 97 тысяч м², з’яўляецца самым вялікім у Беларусі. Акрамя крам, маецца фудкорт, дзіцячы забаўляльны цэнтр, кінатэатр, трэнажорная зала. Крытыка Беларускі партал Onliner.by уключыў гандлёва-забаўляльны цэнтр у свой спіс дзесяці горшых сучасных будынкаў горада Мінска. Як адзначала доктар мастацтвазнаўства Ала Шамрук, прамалінейная сімволіка і каларыстычнае рашэнне збудавання разбурылі сімвалічнае значэнне ансамбля 1970-х гадоў, які выступаў у якасці «ўязной брамы» беларускай сталіцы. Заўвагі Літаратура Локотко А. И. «В музыке летящих ракет...»: (космос в зеркале авангардной архитектуры) = "The music of rockets rushing into the sky...": (the cosmos in the mirror of avant-garde architecture). — Минск: Беларуская навука, 2021. — 94 с. — ISBN 978-985-08-2689-3. Республика Беларусь – 25 лет созидания и свершений. В 7 т. / М. Н. Антоненко [и др.] ; редсовет: В. П. Андрейченко [и др.]. — Минск: Беларуская навука, 2020. — Т. 4. Агропромышленный комплекс. Архитектура и градостроительство. Беларусь на мировой арене. — 733 с. — ISBN 978-985-08-2534-6. Шамрук А. С. Искусство архитектуры информационной эпохи / Национальная академия наук Беларуси, Центр исследований белорусской культуры, языка и литературы, филиал «Институт искусствоведения, этнографии и фольклора имени Кондрата Крапивы». — Минск: Беларуская навука, 2023. — 269 с. — ISBN 978-985-08-2957-3.